PATENTTI- JA REKISTERIHALLITUS
Kaupparekisteri
OSAKEYHTIÖN PERUSTAJALLE

Patentti- ja rekisterihallituksen perustamispaketista löytyvät kaikki osakeyhtiön perustamisessa tarvittavat asiakirjapohjat: perustamiskirja, yhtiöjärjestys, perustamiskokouksen ja hallituksen pöytäkirjat. Ne
täytetään kaupparekisteriä varten kahtena kappaleena. Yhtiölle täytetään lisäksi omat kappaleet.

Osakeyhtiö voidaan perustaa markoissa tai euroissa. Perustajat voivat vapaasti valita käytettävän valuutan. 
Molempia ei voi kuitenkaan käyttää samanaikaisesti. 

Osakepääoma on vähintään 8.000 euroa. Vaihtokurssin mukaisesti tämä on markoiksi muunnettuna 47.565,84 mk. Markoissa perustettavien yhtiöiden kannattaa kuitenkin käyttää vähimmäispääomana tasalukua esim. 50 000 tai 48.000 mk. 

Markkamääräisten osakeyhtiöiden osakepääoma ja nimellisarvo muutetaan kaupparekisterissä
viran puolesta euroiksi siirtymäkauden päätyttyä 31.12.2001. Yhtiöiden ei siis tarvitse tehdä päätöstä
euroon siirtymiseksi. Siirtymäkauden päätyttyä on uudet osakeyhtiöt perustettava euroissa.

Perustamispaketin käyttö edellyttää, että
•	osakepääoma maksetaan rahassa (muussa tapauksessa on perustamiskirjaa muutettava)
•	osakkeilla on nimellisarvo
•	kyseessä on ns. pieni osakeyhtiö: vähimmäispääoma ei saa olla 80.000 euroa = 475.658,40 mk 
 tai sitä suurempi

Osakeyhtiö on aina ilmoitettava rekisteröitäväksi kuuden kuukauden kuluessa perustamiskirjan allekirjoittamisesta, muussa tapauksessa perustaminen raukeaa. Osakkeiden on oltava kokonaan maksettu perustettavan yhtiön lukuun avatulle pankkitilille.

Tutustu ensin seuraaviin ohjeisiin. Niistä saattaa löytyä vastaus moneen käytännön ongelmaan!
Lisäksi virheetön ilmoitus voidaan rekisteröidä nopeammin kuin virheellisesti laadittu.
 
MILLAINEN TOIMINIMI MERKITÄÄN KAUPPAREKISTERIIN ?
Ennakkoon ei voi täysin varmistua siitä, onko toiminimi rekisteröitävissä. Seuraavista ohjeista on kuitenkin apua.

•	Toiminimessä on oltava yhtiötunnus ”oy” tai ”ab” tai sanat ”osakeyhtiö” tai ”aktiebolag”. Oikeinkirjoitussääntöjä
on noudatettava: esim. sanan keskellä ei voi olla isoja kirjaimia (MittaMeeri Oy) eikä toiminimeä saa kirjoittaa kokonaan isoilla kirjaimilla (MITTAMEERI OY).
•	Toiminimilain mukaan toiminimen on yksilöitävä haltijansa yritys. Tämä tarkoittaa mm, että seuraavanlaisia toiminimiä ei merkitä kaupparekisteriin:
Toiminimeä , joka kuvaa vain toiminnan laatua (Konehuolto Oy), tarjottavaa tuotetta (Pihatarvike Oy) tai tarjottavaa palvelusta (CD-Rom Markkinointi Oy). Ei myöskään yleistä ilmausta (Laatutulos Oy), sanontaa 
(Kilot Alas Oy) tai pelkkää kirjainyhdistelmää (HNJ Oy). Sama koskee yleisiä etu- ja sukunimiä (Mononen Oy) 
sekä valtakunnallisesti (Tampere Oy) ja paikallisesti (Kallislahti Oy) tunnettuja paikan nimiä.

Lisättäessä yksilöimättömään toiminimeen keksinnöllinen sana, kirjainyhdistelmä, osakkeenomistajan nimi, paikan nimi, toimialaa kuvaava sana tms, siitä yleensä tulee yksilöivä esim. Konehuolto Iippa Oy, Karhulan Pihatarvike Oy,
Laatutulos D & Dee Oy, HNJ-Media Oy, Suksihuolto Mononen Oy.

Keksinnölliset toiminimet ovat aina yksilöiviä: esim. Soppasax OY, Data-Kolibri Oy, Siivousliike Pomppuluuta Oy.
 
Toiminimen pitää lisäksi erottua selvästi rekisteröidyistä toiminimistä (esim. Fonex Oy ja Foneks Oy eivät kuultuna erotu). Samalla toimialalla olevilta toiminimiltä edellytetään sekaantumisvaaran vuoksi suurempaa eroa kuin eri toimialoilla olevilta. Myös tavaramerkit otetaan tutkimuksessa huomioon. Rekisteröityjä ja vireillä olevia toiminimiä 
voi tutkia itse KATKA on-line tietopalvelun kautta esim. Patentti- ja rekisterihallituksen PatRek-asiakaspalvelussa.

PERUSTAMISKIRJAA TÄYDENNETTÄESSÄ MUISTETTAVA
•	Perustamiskuluja ovat esim. kaupparekisterin käsittelymaksu, asiamiehen palkkio yms. perustamisesta 
yhtiölle aiheutuneet kulut (ilmoitetaan yhteismäärä, ei tarvitse eritellä).
•	Perustajana ei voi olla vajaavaltainen (esim. alaikäinen) eikä konkurssissa tai liiketoimintakiellossa oleva.
•	Perustajana toimivasta oikeushenkilöstä perustamiskirjaan on merkittävä nimi ja osoite, kotipaikka, rekisterinumero sekä rekisteri, johon oikeushenkilö on merkitty. Ulkomaalaisista oikeushenkilöistä on 
lisäksi ilmoitukseen liitettävä rekisteriote kahtena oikeaksi todistettuna jäljennöksenä.
•	Ulkomaalaisesta perustajasta, jolla ei ole suomalaista henkilötunnusta, merkitään tämän tilalle syntymäaika. Tällöin on perusilmoitukseen oheistettava selvitys kyseisestä henkilöllisyydestä: esim. kopio passista tai virkatodistus kahtena oikeaksi todistettuna jäljennöksenä, mikäli henkilöä ei ole aiemmin kaupparekisteriin ilmoitettu.

YHTIÖJÄRJESTYKSEN TÄYDENTÄMISOHJEITA
Laadittu yhtiöjärjestysmalli on yksi monista mahdollisista. Sitä täydennettäessä on hyvä huomioida seuraavaa:

1 § Toiminimi ja kotipaikka
Kotipaikkana on oltava Suomen kunta. Lisäksi tähän kohtaan on merkittävä mahdolliset rinnakkaistoiminimet, 
jotka ovat käännöksiä yhtiön toiminimestä (esim. ABC-Auto Oy, englanniksi ABC-Car Ltd).

2 § Toimiala
Toimialasta tulee selvästi käydä ilmi, millä alalla yhtiö toimii ja toiminnan muoto esim. ajoneuvojen korjaus, huolto ja kauppa. Rekisteriin ei liian yleisinä merkitä esim. seuraavia: moniala, tavarakauppa, palveluala, verkostomarkkinointi, eri alojen konsultointi, irtaimen omaisuuden myynti, vaan esim. liikkeenjohdon konsultointi, taloustavarakauppa, pesuaineiden verkostomarkkinointi, vapaa-ajan palvelut, urheilutarvikkeiden myynti.

3 § Osakepääoma 
•	Vähimmäispääoma on vähintään 8.000 euroa = n. 48.000 mk ja enimmäispääoma enintään nelinkertainen tähän verrattuna.			
7 § Tilikausi
•	Merkitään yhtiön normaali tilikausi (=12 kuukauden mittainen ajanjakso ) esim. yhtiön tilikausi on 1.5-30.4.
•	Ensimmäinen tilikausi voi olla pidempi kuin 12 kk (ei kuitenkaan yli 18 kk). Jos ensimmäisestä tilikaudesta halutaan tavallista pidempi, merkitään myös ensimmäisen tilikauden päättymisajankohta.
•	Tällöin ensimmäisen ja normaalin tilikauden on päätyttävä samana päivänä, mutta eri vuosina 
(ei siis näin: yhtiön tilikausi on 1.1-31.12 ja ensimmäinen tilikausi päättyy 30.6.1998).
•	Ensimmäinen tilikausi ei voi alkaa ennen yhtiön perustamista. 

TÄRKEITÄ LOMAKKEEN TÄYTTÖOHJEITA
Täyttöohjeet on painettu lomakkeille. Niihin kannattaa paneutua huolella, koska virheellisesti täytetty lomake
 usein hidastaa asian käsittelyä. 
•	Asiamies on yhdyshenkilö. Hänelle postitetaan yhtiön rekisteriote sekä mahdolliset korjauskehotukset ja
usein käytännössä hänelle ilmoitetaan puhelimitse mahdollisista epäselvyyksistä. Mikäli asiamiestä ei ole, 
posti lähetetään yhtiön niemllä ja osoitteella.
•	Mikäli yhtiö ilmoittaa aputoiminimiä, on sivulla 3 mainittava paitsi aputoiminimi, myös sillä harjoitettavan 
toiminnan laatu esim. aputoiminimellä Hunajakuu yhtiö harjoittaa makeisten vähittäiskauppaa. 

NIMIVAIHTOEHTOJA TUTKITTAVAKSI?
Voi käydä niin, että toiminimen rekisteröimiselle on olemassa este. Tältä varalta yhtiö voi jo ilmoitusta 
jätettäessä toimittaa nimivaihtoehtoja tutkittavaksi esim. paketissa olevalla lomakkeella. 
 
MIKÄLI ILMOITUKSESSA ON VIRHEITÄ?
•	Virheellisyyksistä ilmoitetaan asiamiehelle postitse tai puhelimella.
•	Tietyt virheet esim. yhtiöjärjestyksen puutteellisuudet korjataan ns. perustamiskokouksen jatkokokouksessa. 
 Tätä varten paketissa on valmiina pöytäkirjapohja. Se kannattaa säilyttää, mikäli 
 korjauksille ilmenee myöhemmin tarvetta. Lisäksi paketissa on ns. korjauslomake, joka täytetään 
 korjauksia kaupparekisteriin toimitettaessa .

ILMOITUKSEN LIITTEEKSI OHEISTETTAVAT ASIAKIRJAT ON LUETELTU LOMAKKEEN SIVULLA 4.

KÄSITTELYMAKSUN on oltava ilmoitusta jätettäessä suoritettu. Sen voi suorittaa tähän tarkoitukseen varatulla tilisiirtolomakkeella tai PRH:n kassaan. Kuitin alkuperäinen kappale kiinnitetään ilmoituslomakkeeseen.

MIKÄLI ON MUUTA KYSYTTÄVÄÄ: KAUPPAREKISTERIN NEUVONTA- JA TIEDUSTELUPALVELUT OVAT KÄYTÖSSÄNNE !
Vaihde 09-6939 500 

Numerosta 09-6939 5929 
voi tiedustella vireillä olevien ilmoitusten käsittelyvaihetta, esim. onko ilmoitus jo jollakin tietyllä käsittelijällä. 

Numerosta 09-6939 5939 
voi kysellä kaupparekisterin yritystietoja, esim. ketkä kuuluvat yhtiön hallitukseen tai milloin yhtiö on perustettu.

Numeroista 09-6939 5939 ja 09-6939 5929 
vastataan yksinkertaisiin kaupparekisteri-ilmoituksen täyttämistä ja jättämistä koskeviin kysymyksiin, 
esim. mitä liitteitä tarvitaan osakeyhtiön perusilmoitukseen.

Numerossa 09-6939 5900 
neuvontalakimiehet vastaavat kaupparekisteri-ilmoituksia koskeviin juridisiin kysymyksiin. Heitä voi
tulla myös tapaamaan Patentti- ja rekisterihallitukseen, käyntiosoite Arkadiankatu 6 A, Helsinki.

Numerosta 09-6939 5959 tai telefaksilla numerosta 09- 6939 5417 
voi tilata kaupparekisteriotteita. Samoista numeroista voi tilata asiakirjajäljennöksiä ja diaaritodistuksia 
(todistus siitä, että kaupparekisteri-ilmoitus on jätetty vireille).

Kaupparekisteri-ilmoitusten tekemiseen liittyviä ohjeita ja tiettyjä lomakkeita (esim. osakeyhtiön perus- ja muutosilmoituslomakkeita) saa myös Patentti- ja rekisterihallituksen internet-kotisivuilta, osoite: 

http://www.prh.fi 

Kotisivuilta löytyy myös osakeyhtiön perustamisessa tarvittavat asiakirjat. Sivujen kautta voi esim. tilata ilmoituslomakkeita ja kaupparekisteriotteita. 

Perustamiskirja

Tällä perustamiskirjalla perustetaan osakeyhtiö, jonka toiminimi on

     .

Osakeyhtiölain 2 luvun 2 §:ssä mainituista seikoista ilmoitetaan seuraavaa:

1. Kustakin osakkeesta on maksettava yhtiölle       markkaa x.
2. Yhtiön osakkeet merkitään heti. Osakkeet on maksettava yhtiön lukuun avattavalle
 pankkitilille kolmen kuukauden kuluessa perustamiskirjan allekirjoittamisesta.
3. Yhtiön maksettavaksi tulevat perustamiskulut ovat enintään       markkaa. 
4. Perustamiskokous pidetään heti perustamiskirjan allekirjoittamisen jälkeen ilman 
 erillistä kutsua.
5. Ehdotus yhtiöjärjestykseksi oheistetaan perustamiskirjaan erillisenä liitteenä.

Perustajat merkitsevät yhtiön kaikki osakkeet seuraavasti:

Täydellinen nimi	Henkilötunnus	Asuinpaikka	Osakkeiden lukumäärä	

     

     

Päiväys      

Allekirjoitukset ja nimenselvennykset

     
Osoite:

     
Osoite:

     
Osoite:

     
Osoite:
     
x Osakkeesta on maksettava vähintään osakkeen nimellisarvoa vastaava määrä.

LIITE PERUSTAMISKIRJAAN

      -nimisen osakeyhtiön yhtiöjärjestys

1 § Yhtiön toiminimi on      
 
ja kotipaikka      .

2 § Yhtiön toimiala on      

3 § Yhtiön vähimmäispääoma on       markkaa ja enimmäispääoma       markkaa, joissa rajoissa osakepääomaa voidaan korottaa tai alentaa yhtiöjärjestystä muuttamatta.

Osakkeiden nimellisarvo on       markkaa.

4 § Yhtiöllä on hallitus, johon kuuluu yhdestä kolmeen varsinaista jäsentä ja yksi varajäsen,
mikäli hallitukseen valitaan vähemmän kuin kolme varsinaista jäsentä. Hallituksen jäsenten toimikausi päättyy vaalia ensiksi seuraavan varsinaisen yhtiökokouksen päättyessä.

5 § Yhtiön toiminimen kirjoittavat paitsi hallitus, myös hallituksen puheenjohtaja ja
toimitusjohtaja kumpikin yksin ja hallituksen jäsenet kaksi yhdessä.

6 § Yhtiössä on yksi varsinainen tilintarkastaja ja yksi varatilintarkastaja. Mikäli
tilintarkastajaksi valitaan Keskuskauppakamarin tai kauppakamarin hyväksymä 
tilintarkastusyhteisö, ei varatilintarkastajaa tarvitse valita.

 Tilintarkastajat valitaan tehtäväänsä toistaiseksi.

7 § Yhtiön tilikausi on      

8 § Kutsu yhtiökokoukseen on toimitettava osakkeenomistajille aikaisintaan kaksi 
kuukautta ja viimeistään kahdeksan päivää ennen kokousta postitse kirjattuna
kirjeenä osoitteilla, jotka osakkeenomistajat ovat yhtiön osakeluetteloon ilmoittaneet
tai vaihtoehtoisesti samassa ajassa toimittamalla kutsu tiedoksi muuten todistettavasti
kirjallisesti.

9 § Varsinainen yhtiökokous on pidettävä vuosittain hallituksen määräämänä päivänä
kuuden kuukauden kuluessa tilikauden päättymisestä.

Kokouksessa on:

esitettävä

1. tilinpäätös, joka käsittää tuloslaskelman, taseen ja toimintakertomuksen,
2. tilintarkastuskertomus;

päätettävä

3. tuloslaskelman ja taseen vahvistamisesta,
4. toimenpiteistä, joihin vahvistetun taseen mukainen voitto tai tappio antaa aihetta,
5. vastuuvapaudesta hallituksen jäsenille ja toimitusjohtajalle,
6. hallituksen varsinaisten jäsenten lukumäärästä;

valittava

7. hallituksen jäsenet sekä
8. tarvittaessa tilintarkastaja ja varatilintarkastaja.

Perustamiskokouksen pöytäkirja

Yhtiön toiminimi:      

Paikka ja aika:      

Läsnä			Osaketta		Ääntä 

     

     

1 § Kokouksen puheenjohtajana toimi      

ja pöytäkirjantarkastajana      .

2 § Koska kaikki osakkeet oli merkitty ja merkitsijät yksimielisiä, perustamiskokous 
pidettiin ilman erillistä kutsua. 

3 § Kokoukselle esitettiin alkuperäinen perustamiskirja osakemerkintöineen. Todettiin, 
että yhtiön osakkeita on merkitty vähimmäispääomaa vastaava määrä, joka jakautuu merkitsijöiden kesken pöytäkirjan alussa luetellulla tavalla. Lisäksi todettiin, että
osakkeista ei vielä ole maksettu mitään. Perustajat hyväksyivät suoritetut osakemerkinnät.

4 § Hyväksyttiin muutoksitta ehdotus yhtiöjärjestykseksi. Päätettiin perustaa yhtiö sekä 
ilmoittaa se kaupparekisteriin.

5 § Valittiin hallitukseen varsinaisiksi jäseniksi x

     

ja varajäseneksi x

X Varsinaisia jäseniä on valittava 3, mikäli osakepääoma on 475.658,40 mk tai enemmän.
 x Varajäsen valitaan, mikäli varsinaisia jäseniä on valittu vähemmän kuin kolme.

6 § Tilintarkastajaksi valittiin 

ja varatilintarkastajaksi x

7 § Todettiin, että päätökset tehtiin yksimielisesti. Pöytäkirja laadittiin ja
 allekirjoitettiin heti.

     
Kokouksen puheenjohtaja

     
Pöytäkirjantarkastaja

x Varatilintarkastaja on valittava, mikäli varsinainen tilintarkastaja ei ole Keskuskauppakamarin tai kauppakamarin hyväksymä 
tilintarkastusyhteisö. 

Mikäli merkitsijöitä on ainoastaan yksi, ei erillistä pöytäkirjantarkastajaa tarvitse valita, vaan merkitsijä 
voi allekirjoittaa pöytäkirjan yksin.

Hallituksen kokouksen pöytäkirja

Yhtiön toiminimi:      

Paikka ja aika:      

Läsnä:	     

	     

1 § Kokouksen puheenjohtajana toimi      
 
 ja pöytäkirjantarkastajana      .

2 § Kokous todettiin lailliseksi ja päätösvaltaiseksi.

3 § Hallituksen puheenjohtajaksi valittiin      .

4 § Toimitusjohtajaksi x valittiin      .

5 § Päätettiin x lisäksi, että      

6 § Todettiin, että päätökset tehtiin yksimielisesti. Pöytäkirja laadittiin ja
 allekirjoitettiin heti.

     
Kokouksen puheenjohtaja

     
Pöytäkirjantarkastaja

x Toimitusjohtaja on valittava, mikäli osakepääoma on 475.658,40 mk tai enemmän.
x Lisäksi voidaan päättää esim. prokuroista , aputoiminimistä toimialoineen, yhtiön pankkitilin avaamisesta yms.

PATENTTI- JA REKISTERIHALLITUS
Kaupparekisteri
PL 1150, 00101 Helsinki
Arkadiankatu 6 A, 00100 Helsinki

NIMIVAIHTOEHTOJA TUTKITTAVAKSI?

Mikäli toiminimeä ei voida rekisteröidä,  asiamieheen tai yhtiöön otetaan yhteyttä.
Nimiesteen varalta yhtiö voi jo ilmoitusta jätettäessä antaa nimivaihtoehtoja. 
Tämä ei ole pakollista, mutta saattaa nopeuttaa käsittelyä jonkin verran.

Tällöin yhtiölle ilmoitetaan yhtäaikaa sekä alkuperäisen toiminimen nimiesteestä
 että alustava vastaus nimivaihtoehdoista. Sen jälkeen yhtiö päättää
 nimenmuutoksesta perustamiskokouksen jatkokokouksessa.  Asian käsittelijä antaa
 tätä koskevat ohjeet.

Lopullinen nimitutkimus tehdään, kun  jatkokokouspöytäkirja  korjauslomakkeineen on toimitettu kaupparekisteriin. Tästä alkaen  uusi toiminimi saa nimisuojaa muita toiminimiä vastaan. Vasta  tämän  jälkeen  tiedetään,  voidaanko uusi toiminimi rekisteröidä.

Nimivaihtoehdot  suosituimmuusjärjestyksessä:

1)       

2)       

3)       

•	Nimet tutkitaan ainoastaan, mikäli alkuperäistä toiminimeä ei voida rekisteröidä.

Toiminimeä  ei kannata
•	painattaa lomakkeille, mainoskyltteihin tms
•	ennen kuin se on kaupparekisteriin merkitty.
•	
Täytetään  kahtena kappaleena  kaupparekisterin pyynnöstä, mikäli ilmoituksessa esiintyy  puutteellisuuksia. 

Perustamiskokouksen jatkokokouksen pöytäkirja

Yhtiön toiminimi:      

Paikka ja aika:      

Läsnä			Osaketta		Ääntä

     

     

1 § Kokouksen puheenjohtajana toimi       ja
 pöytäkirjantarkastajana      .
2 § Kokous todettiin lailliseksi ja päätösvaltaiseksi, koska kaikki osakkeenmerkitsijät
 ja perustajat olivat kokouksessa edustettuina. 
3 § Päätettiin muuttaa yhtiöjärjestystä seuraavasti x:

4 § Perustamiskokouksessa tehtyjä valintoja täydennettiin siten, että valittiin lisäksi

5 § Todettiin, että päätökset tehtiin yksimielisesti. Päätettiin ilmoittaa tehdyt muutokset kaupparekisteriin. Pöytäkirja laadittiin ja allekirjoitettiin heti.

     
Kokouksen puheenjohtaja

     
Pöytäkirjantarkastaja 

x Täydennetään muutettujen pykälien numerot ja uusi sisältö kokonaisuudessaan
PATENTTI- JA REKISTERIHALLITUS
Kaupparekisteri
PL 1150, 00101 Helsinki
Arkadiankatu 6 A, 00100 Helsinki
puh. (09) 6939 500
 KORJAUSLOMAKE

Täytetään tarpeellisilta kohdin, mikäli ilmoitusta on kaupparekisterin kehotuksesta täydennettävä. Mahdollisesti pyydetyt lisäselvitykset liitetään tähän lomakkeeseen. Lomake ja lisäselvitykset palautetaan kaupparekisteriin kahtena kappaleena.

•	Yrityksen toiminimi:      

•	Kaupparekisterinumero:      

•	Ilmoituksen diaarinumero:      

Kaupparekisterin antaman oikaisukehotuksen vuoksi ilmoitetaan seuraavaa:

•	Uusi toiminimi / aputoiminimi / rinnakkaistoiminimi on:

•	Yhtiöjärjestystä/yhtiösopimusta/sääntöjä on muutettu      . 
				 päivämäärä

•	Kaupparekisteriin ilmoitetaan seuraavat henkilöt (tehtävä yrityksessä, nimi, henkilötunnus, 
osoite ja kansalaisuus):

     

     

•	Muuta:

•	Päiväys:      

•	Allekirjoitus**

nimenselvennys:      

•	Mahdolliset puhelinyhteydenotot:      
			Nimi ja puhelinnumero virka-aikana

** hallituksen jäsen tai toimitusjohtaja (oy) / vastuunalainen yhtiömies (avoin yhtiö ja ky) / yksityinen elinkeinonharjoittaja itse / hallituksen jäsen (osuuskunta) / edustaja tai toiminimenkirjoittaja (sivuliike)

		Osakeyhtiön perusilmoitus	            6
Kaupparekisteri
Ilmoitus toimitetaan kaupparekisteriin kahtena kappaleena.
Postiosoite: Patentti- ja rekisterihallitus, PL 1150, 00101  Helsinki.
Käyntiosoite: Arkadiankatu 6 A, Helsinki

Toiseen lomakkeista oheistetaan selvitys käsittelymaksun suorittami-
sesta.

	Saapunut	
	Rekisteriviranomainen (PRH) täyttää
Dnro

	
Saapunut		
Paikallisviranomainen täyttää
Dnro

Maistraatti				Rnro	Tutk.	Merk.

Ilmoittaja täyttää
Yhtiön toiminimi (ja mahdolliset vieraskieliset rinnakkaistoiminimet)
   XXX Oy  

Yhtiön osoite (voidaan ilmoittaa lisäksi mahdolliset puhelinnumero, telefaxnumero ja sähköpostiosoite)
Osoite KUNTA

Asiamies (ohje 1)
Nimi, postiosoite ja puhelinnumero virka-aikana; lisäksi voidaan ilmoittaa telefaxnumero ja sähköpostiosoite
YYY

Yhtiöllä mahdollisesti olevat aputoiminimet (ohje 2)
Yhtiöllä on    -      kpl aputoiminimiä, jotka toimialoineen on ilmoitettu lomakkeen kohdassa ”Mahdolliset muut rekisteriin merkittäväksi ilmoitettavat seikat” tai erillisellä liitteellä

Perustamiskirjan allekirjoituspvm.   Päivä, jona yhtiöjärjestys on perustamiskokouksessa hyväksytty	Kotipaikka (kunta)
xx.yy		   xx.yy			 Kunta   

Toimiala ilmenee yhtiöjärjestyksen      2  pykälästä

Osakepääoma
Osakepääoma, (täysin maksettu, mk)	Osakkeiden lukumäärä (kpl)	Osakkeen  nimellisarvo (mk)
8640 euroa			144		60 euroa

Vähimmäispääoma (mk)		Enimmäispääoma (mk)
8.500 euroa			34.000 euroa

Mikäli yhtiöllä on erilajisia osakkeita näiden lukumäärä lajeittain (ohje 3)
-       

Hallitus (ohje 4)
Hallituksen puheenjohtajan, jokaisen jäsenen ja varajäsenen täydellinen nimi
henkilötunnus, osoite ja kansalaisuus

puheenjohtaja:
Etunimi Sukunimi, sos tunnus, 
Osoite Kunta, Suomen kansalainen

jäsenet:
Varapuheenjohtaja Etunimi Sukunimi,
sos tunnus,
Osoite Kunta , Suomen kansalainen

Etunimi Sukunimi, sos tunnus,
Osoite Kunta,
Suomen kansalainen

     

     

     

varajäsenet:

     

	Suostumus tehtävään (ohje 5)	

Toimitusjohtaja (asunto-osakeyhtiössä isännöitsijä) sekä toimitusjohtajan sijainen
Täydellinen nimi, henkilötunnus, osoite ja kansalaisuus (ohje 6)

-     
	Suostumus tehtävään (ohje 5)	

Tilintarkastaja(t), varatilintarkastaja(t) sekä päävastuullinen tilintarkastaja (Ohje 7)
Varsinainen tilintarkastaja
Etunimi Sukunimi, sos tunnus,
Osoite Kunta
Suomen kansalainen 

Varatilintarkastaja

Etunimi Sukunimi, sos tunnus
Osoite Kunta
Suomen kansalainen

     
	Suostumus tehtävään (ohje 5)	

Toiminimen kirjoitus (aseman perusteella) yhtiöjärjestyksen   5      pykälän mukaan

Henkilöt, joille hallitus on antanut toiminimenkirjoitusoikeudet: ilmoitetaan henkilötietoineen lomakkeen kohdassa ”Mahdolliset muut rekisteriin  merkittäväksi ilmoitettavat seikat” tai erillisellä liitteellä.

Annetut prokuravaltuudet: prokuristit ilmoitetaan henkilötietoineen lomakkeen kohdassa ”Mahdolliset muut rekisteriin  merkittäväksi ilmoitettavat seikat” tai erillisellä liitteellä.

Hallintoneuvosto: ilmoitetaan henkilötietoineen ja suostumuksineen lomakkeen kohdassa ”Mahdolliset muut rekisteriin  merkittäväksi ilmoitettavat seikat” tai erillisellä liitteellä.

Tilikausi (ohje 8)
Ensimmäisen tilikauden päättymispäivämäärä		Normaali tilikausi
xx  y  20x2				a  a  -  b  b
pv   kk      v				pv   kk       pv   kk

Mahdolliset muut rekisteriin merkittäväksi ilmoitettavat seikat (esim. aputoiminimet, prokuristit):
-  

Hallituksen ja toimitusjohtajan vakuutus (ohje 9)

Allekirjoittaneet yhtiön hallituksen jäsenet sekä yhtiön toimitusjohtaja vakuuttavat, että yhtiön perustamisessa on noudatettu osakeyhtiölain säännöksiä. Lisäksi allekirjoittaneet vakuuttavat, että yhtiön osakkeet on täysin maksettu ja että osakkeista maksettu määrä on yhtiön omistuksessa ja hallinnassa.

Mahdolliset korjauskehotukset ja nyt ilmoitettavia asioita koskeva rekisteriote sekä jäljennös yhtiöjärjestyksestä voidaan lähettää ilmoittajalle tai tämän asiamiehelle postitse.

Ilmoituksen päiväys
Paikka xx.yy.20x1  

Allekirjoitukset
Hallituksen kaikkien jäsenten sekä toimitusjohtajan omakätiset allekirjoitukset nimenselvennyksin

Etunimi Sukunimi  Etunimi Sukunimi         Etunimi Sukunimi         

Tilintarkastajien todistus osakepääoman maksamisesta
Me allekirjoittaneet perustamiskokouksessa valitut tilintarkastajat todistamme täten, että osakeyhtiölain säännöksiä osakepääoman maksamisesta on noudatettu.

Päiväys ja tilintarkastajien allekirjoitukset nimenselvennyksin
Paikka xx.yy.20x1 

Etunimi Sukunimi
tilintarkastaja

     
Lomakkeen lähde: PRH:n kotisivu http://www.prh.fi

Osakeyhtiön perusilmoitukseen tarvittavat asiakirjat:

1. Ilmoituslomake (kahtena alkuperäiskappaleena)
2. Perustamiskirja (alkuperäisenä ja oikeaksi todistettuna jäljennöksenä)
3. Erillinen jäljennös yhtiöjärjestyksestä kahtena kappaleena
4. Perustamiskokouksen pöytäkirja (kahtena oikeaksi todistettuna jäljennöksenä)
5. Mikäli on valittu hallituksen puheenjohtaja tai toimitusjohtaja, näiden valinnasta pöytäkirja (kahtena oikeaksi todistettuna jäljennöksenä))
6. Mikäli osakkeita on maksettu muulla omaisuudella kuin rahalla, oheistetaan riippumattoman asiantuntijan (HTM tai KHT) lausunto alkuperäisenä ja oikeaksi todistettuna jäljennöksenä

OHJEITA:

Yleistä	Jos lomakkeen tila ei riitä ilmoitettaville asioille, niitä voidaan jatkaa erilliselle A4-sivulle, joka allekirjoitetaan kuten 	perusilmoituslomake. Samoin niissä tapauksissa, joissa ilmoitettavat asiat on ilmoitettava erillisellä liitteellä.

Jos rekisteriin merkittäväksi ilmoitettavalla henkilöllä ei ole suomalaista henkilötunnusta, ilmoitetaan hänen syntymäaikansa. Jos kyseinen henkilö ilmoitetaan kaupparekisteriin ensimmäistä kertaa, on lisäksi oheistettava luotettava selvitys (esim. passin kopio) hänen henkilöllisyydestään.

Yksityisen osakeyhtiön osakepääoman on oltava vähintään 8000 euroa (= n. 47.565,84 mk)  ja julkisen vähintään 80.000 euroa (= n. 475.658,40 mk).

Toiseen lomakkeista liitetään selvitys käsittelymaksun suorittamisesta (asiakirjaan kiinnitettävä kuitti).

Ilmoituksen käsittelymaksut
Osakeyhtiön perusilmoitus	1500 mk
Aputoiminimen rekisteröinti	350 mk/kpl

Käsittelymaksu maksetaan kaupparekisterin tilille PSP  800013 - 49922 ja saajaksi merkitään Patentti- ja rekisterihallitus, Kaupparekisteri. Jos käytetään muuta kuin kaupparekisterin tilisiirtolomaketta, on kohdassa”Viesti” ehdottomasti ilmoitettava yhtiön nimi ja ilmoituksen laji (Osakeyhtiön perusilmoitus, aputoiminimen rekisteröinti).

Ohje 1	Voidaan ilmoittaa tiedot henkilöstä, joka on valtuutettu hoitamaan rekisteröimisasiaa yhtiön puolesta.

Ohje 2	Jokaisesta ilmoitettavasta aputoiminimestä tulee suorittaa erillinen käsittelymaksu.

Ohje 3	Yhtiöllä mahdollisesti olevien erilajisten osakkeiden ja etuosakkeiden kappalemäärät.

Ohje 4	Yhtiön hallitukseen tulee kuulua vähintään kolme varsinaista jäsentä. Jos yhtiön pääoma on pienempi vähintään 80.000
	 euroa (= n. 475.658,40 mk), voi varsinaisia jäseniä olla alle kolme. Tällöin on lisäksi kuitenkin valittava vähintään yksi
	varajäsen.

Ohje 5	Hallituksen jäseniltä, varajäseniltä, toimitusjohtajalta ja tämän sijaiselta, tilintarkastajilta, varatilintarkastajilta sekä 	hallintoneuvoston jäseniltä ja varajäseniltä on ennen valintaa saatava suostumus tehtävään. Omakätisillä 	allekirjoituksillaan lomakkeen kohdassa ”Suostumus tehtävään” em. henkilöt ilmoittavat suostuneensa niihin tehtäviin,
	joihin heidän ilmoitetaan tulleen valituiksi. Suostumukset voidaan antaa myös erillisinä liitteinä.

Ohje 6	Jos yhtiön osakepääoma on vähintään vähintään 80.000 euroa (= n. 475.658,40 mk) tai jos yhtiöjärjestyksessä niin
	määrätään, yhtiöllä on oltava toimitusjohtaja. Toimitusjohtaja on tällöin myös valittava ja ilmoitettava rekisteröitäväksi.

Ohje 7	Yhtiön tilintarkastajan ja varatilintarkastajan henkilötiedot (täydellinen nimi, henkilötunnus, osoite ja kansalaisuus). Jos 	kyseessä on tilintarkastusyhteisö, ilmoitetaan sen kaupparekisterinumero ja tämän lisäksi päävastuullinen tilintarkastaja 	henkilötietoineen (täydellinen nimi, henkilötunnus, osoite ja kansalaisuus). 

Ohje 8	Ilmoitetaan yhtiön ensimmäisen tilikauden päättymispäivämäärä (päivä, kuukausi ja vuosi). Lisäksi ilmoitetaan yhtiön 	normaali tilikausi (ilmoitetaan päivä ja kuukausi).

Ohje 9	Vakuutuksen allekirjoittavat hallituksen kaikki varsinaiset jäsenet sekä toimitusjohtaja, jos hänet on valittu. Yhtiötä 	rekisteriin ilmoitettaessa osakepääoman ja mahdollisen ylikurssin on oltava kokonaan maksettu. Rahassa maksettava 	määrä on maksettava yhtiön Suomessa olevalle pankkitilille.